

Bērnu un jauniešu centrs "Rīgas Skolēnu pils"

Krišjāņa Barona iela 99, Rīga, LV-1012, tālrunis 67848826, 27006054, e‑pasts: bjcrsp@riga.lv

NOLIKUMS

Rīgā

|  |  |  |
| --- | --- | --- |
| 01.04.2025. |  | Nr. BJCRSP-25-5-nos |

**Rīgas Skolēnu pils 35. atklātās sacensības sporta tūrismā**

**Latvijas čempionāts un meistarsacīkstes alpīnisma – sporta tūrisma tehnikā**

**Latvijas Skolēnu 78. spartakiāde sporta tūrismā**

# **I. Vispārīgie jautājumi**

1. Šis nolikums nosaka kārtību, kādā norisinās Rīgas Skolēnu pils 35. atklātās sacensības sporta tūrismā, Latvijas čempionāts un meistarsacīkstes alpīnisma – sporta tūrisma tehnikā, Latvijas skolēnu 78. spartakiāde sporta tūrismā (turpmāk –Sacensības).
2. Sacensību mērķis ir popularizēt sporta tūrismu kā veselīgu un sportisku sporta veidu.
3. Sacensību uzdevums ir noskaidrot 2025.gada labākās komandas un sportistus sporta tūrisma iemaņu apguvē un saglabāt alpīnisma - sporta tūrisma tradīcijas Latvijā.
4. Sacensības organizē Bērnu un jauniešu centrs “Rīgas Skolēnu pils” (turpmāk – Centrs) sadarbībā ar Latvijas Alpīnistu savienību, Latvijas Skolu sporta federāciju un biedrībām „Stratus Z”, “A-vision”. Sacensības tiek līdzfinansētas no valsts budžeta līdzekļiem.
5. Centrs ir atbildīgs par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Rīgas valstspilsētas pašvaldības Izglītības, kultūras un sporta departamenta (turpmāk – Departaments) noteiktajai kārtībai.
6. Atbildīgā persona par Sacensību norisi, galvenais tiesnesis – Centra sporta organizatore Inga Liepiņa, tālrunis 26525949, e-pasts iliepina11@edu.riga.lv

# **II. Sacensību norises vieta un laiks**

1. Sacensības notiek no 2025.gada 26.aprīļa līdz 2025.gada 27.aprīlim.
2. Sacensību norises centrs – Laurenču sākumsskola, Laurenču ielā 7, Siguldā, Siguldas novadā, LV-2150. Sacensību starta vieta 2025.gada 26.aprīlī – “Mežmuižas avoti”, Stīveri, Allažu pagasts, Siguldas novads, LV-2154.
3. Sacensību nolikums un informācija parSacensībām tiek publicēta Centra tīmekļvietnē rsp.lv, Rīgas Interešu izglītības metodiskā centra tīmekļvietnē [intereses.lv](http://intereses.lv), Latvijas Skolu sporta federācijas tīmekļvietnē lssf.lv un tīmekļvietnē climbing.lv

# **III. Sacensību dalībnieki,programma un dalības nosacījumi**

1. Sacensībās var piedalīties bērnu, jauniešu un pieaugušo komandas (turpmāk – Dalībnieki) piecās vecuma grupās:

10.1. D grupa – 2013. g. dzim. un jaunāki;

10.2. C grupa – 2011. - 2012. g. dzim.;

10.3. B grupa – 2009. - 2010. g. dzim.;

10.4. A grupa – 2005. - 2008. g. dzim.;

10.5. P grupa – 2004. g. dzim. un vecāki.

1. Visās vecuma grupās komanda sastāv no 4 dalībniekiem. C, B, A, P grupā komandas sastāvā jābūt vismaz 1 meitenei. D grupā – komandā dalībnieki neatkarīgi no dzimuma.
2. Jaunāki dalībnieki ar trenera rakstisku atļauju drīkst startēt vecākā grupā.
3. Nepieredzējušas vai iesācēju komandas var izmantot papildus iespējas:
	1. distancē var doties līdzi pedagogs un vajadzības gadījumā izmantot tiesneša palīdzību. Šīs komandas startē ārpus kārtas;
	2. pieteikt komandu jaunākā vecuma grupā, iegūstot rezultātu savā vecuma grupā, aiz dalībniekiem, kuri startējuši atbilstoši savam vecumam.
4. **Sacensību programma**. Sacensības notiek sporta tūrisma kontroles kombinētajā pārgājienā (turpmāk – KKP), komandas tehnikā (turpmāk – KTT) un individuālajā tūrisma tehnikā (turpmāk – ITT):
	1. 2025.gada 26.aprīlī no plkst. 11.00 – starti KPP, starta secība tiks izlozēta attālināti, Zoom platformā 2025.gada 22.aprīlī plkst. 19.00;
	2. 2025.gada 27.aprīlī plkst. 10.00 – starti pirmajām komandām KTT un ITT.
5. Pēc 2025.gada 16.aprīļa un komandu pieteikumu saņemšanas komandām elektroniski tiks nosūtīta papildus informācija par: obligāto inventāru, medicīniskās aptieciņas sarakstu, novadpētniecības tēmām, iespējamiem tūrisma tehnikas uzdevumiem, precizētu sacensību norises programmu.
6. Tūrisma kontroles kombinētā pārgājiena distanču garumi: D grupai 4 – 6 km; C grupai 5 – 7 km; B grupai 7 – 9 km; A un P grupai 8 – 12 km.
7. KKP distancē var tikt iekļauti orientēšanās sporta, tūrisma tehnikas uzdevumi un novadpētniecības jautājumi.
8. KKP komanda veic distanci visi kopā, ievērojot atsevišķu uzdevumu kontrollaiku un maksimālo kopējo distances kontrollaiku, kurš tiks paziņots sacensību dienā.
9. Rezultātu KKP nosaka, katrā uzdevumā atsevišķi sadalot vietas un tās summējot kopā. Vienādu punktu skaita gadījumā, augstāku vietu ieņem komanda, kurai labākas vietas izcīnītas tūrisma tehnikas elementos, ja sakrīt tūrisma tehnikas elementu punktu summa, tad augstāku vietu ieņem komanda, kurai mazāks soda laiks tūrisma tehnikas elementos.
10. KTT un ITT vērtējumā tiek summēts tīrais laiks un soda punktu laiks. Vienādu punktu gadījumā augstāku vietu ieņem tā komanda vai sportists, kuram mazāks soda punktu laiks.
11. Sacensību kopvērtējums veidojas summējot KKP iegūto vietu ar KTT iegūto vietu. Vienādu punktu gadījumā augstāku vietu iegūst tā komanda, kurai augstāka vieta ir KKP.
12. Par jebkādu palīdzību no malas P, A, B, C grupu dalībnieki, izņemot komandas uzmundrinājumu un komandas, kuras startē ārpus kārtas, saņem soda punktus.
13. Sacensības notiek pēc Latvijas Jaunatnes sporta tūrisma federācijas sporta tūrisma sacensību noteikumiem.

# **IV. Dalībnieku pieteikšana Sacensībām**

1. Iepriekšēja pieteikšanās sacensībām līdz 2025.gada 16. aprīlim pa e-pastu: iliepina11@edu.riga.lv vai pa tālr. 26525949, norādot komandu skaitu pa grupām.
2. Rakstisks pieteikums (1.pielikums) jāiesniedz sacensību dienā vismaz vienu stundu pirms komandas starta laika.
3. Katrs pilngadīgais dalībnieks ir personīgi atbildīgs par sava veselības stāvokļa atbilstību Sacensībām, izvērtējot to sadarbībā ar pedagogu, ko apliecina ar personīgo parakstu pieteikumā, vai iesniedzot ārsta izziņu. Nepilngadīgā dalībnieka veselības stāvokļa atbilstību Sacensībām izvērtē pedagogs sadarbībā ar dalībnieka vecākiem. Ja dalībnieku Sacensībām pieteikusi izglītības iestāde, tad Sacensību dalībnieka veselības atbilstību Sacensībām apstiprina izglītības iestādes vadītājs/komandas pārstāvis.
4. Sacensību Dalībniekiem līdzi jābūt personu apliecinošiem dokumentam (pase vai personas apliecība, vai skolēna apliecība, vai skolēna karte), kas pēc tiesneša pieprasījuma ir jāuzrāda.
5. Sacensību organizatori no 2025.gada 26. līdz 27.aprīlim nodrošina nakšņošanas iespējas Laurenču sākumskolas telpās dalībnieku personīgajos guļampiederumos un pieteikšanos ēdināšanas nodrošināšanai.

# **V. Sacensību uzvarētāju apbalvošana**

1. Sacensību KKP un KTT kopvērtējuma I-III vietu uzvarētājus apbalvo ar diplomiem, kausiem un piemiņas balvām.
2. Sacensību ITT I-III vietu uzvarētājus apbalvo ar diplomiem un medaļām.
3. Sacensību organizatori var lemt par papildus balvu piešķiršanu.
4. Apbalvošana notiek 2025.gada 27.aprīlī 1 (vienu) stundu pēc pēdējās komandas finiša.
5. Informācija par Sacensību rezultātiem 2025. gada 28. aprīlī tiek publicēta Centra tīmekļvietnē rsp.lv, Rīgas Interešu izglītības metodiskā centra tīmekļvietnē intereses.lv, Latvijas Skolu sporta federācijas tīmekļvietnē [lssf.lv](http://www.lssf.lv), tīmekļvietnē climbing.lv

**VI. Dalībnieka personas datu aizsardzības noteikumi**

1. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
2. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
3. Nolikumā noteikto mērķu sasniegšanai un Sacensību publicitātes nodrošināšanai, tiks veikta dalībnieku fotografēšana un video ierakstīšana, un pasākuma laikā iegūtās fotogrāfijas un veiktie videoieraksti var tikt izvietoti Centra Facebook kontā, tīmekļvietnēs rsp.lv, intereses.lv, lssf.lv un climbing.lv
4. Organizatori neuzņemas atbildību par trešo personu foto un/vai video uzņemšanu un to izmantošanu.
5. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra pasākuma organizatora e-pasta adresi iliepina11@edu.riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).
6. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pirms pieteikuma dalībai Sacensībās iesniegšanas pieteicējs pārliecinās par Piekrišanas esamību vai nodrošina Piekrišanas sagatavošanu (2.pielikums).
7. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

**VII. Finanses**

1. Sacensību izdevumus, kas saistīti ar dalībnieku un to pavadošo personu ceļa, naktsmītņu, ēdināšanas vai citiem izdevumiem, apmaksā dalībnieka pārstāvētā organizācija/izglītības iestāde vai pašu dalībnieki.
2. Sacensību dalības maksa: Latvijas Jaunatnes sporta tūrisma federācijas (turpmāk - LJSTF) biedriem EUR 30.00, pārējiem EUR 40.00 no komandas. Piedaloties tikai individuāli: LJSTF biedriem EUR 5.00, pārējiem EUR 10.00. Sacensību dalības maksa tiek iemaksāta biedrības “Stratus Z” kontā Nr. LV74HABA0551002809745 sacensību distanču ierīkošanas nodrošināšanai.
3. Rēķina saņemšanai jānosūta maksātāja rekvizīti līdz 2025.gada 23.aprīlim uz e-pastu: iliepina11@edu.riga.lv.

**VIII. Papildus informācija**

1. Sacensību laikā būs nodrošināta neatliekamā medicīniskā palīdzība.
2. Protesti un iebildumi adresēti sacensību galvenajam tiesnesim tiek pieņemti tikai no komandas kapteiņa vai oficiālā komandas pārstāvja ne vēlāk kā 15 minūtes pēc sacensību neoficiālo rezultātu paziņošanas. Protesti un iebildumi, kas tiek iesniegti pēc termiņa beigām, netiek izskatīti.
3. Nolikums vienlaicīgi ir arī ielūgums uz Sacensībām.

Direktore M.Vilciņa

Liepiņa 26525949

|  |  |
| --- | --- |
| SaskaņotsLatvijas Alpīnistu savienības prezidents Normunds Reinbergselektroniski 2025.gada \_\_\_. \_\_\_\_\_\_\_\_\_\_\_\_ | SaskaņotsLatvijas Skolu sporta federācijasprezidents Andris Luksselektroniski 2025.gada \_\_\_. \_\_\_\_\_\_\_\_\_\_ |

1.pielikums

Bērnu un jauniešu centra “Rīgas Skolēnu pils”

01.04.2025. nolikumam Nr. BJCRSP-25-5-nos

“Rīgas Skolēnu pils 35. atklātās sacensības sporta tūrismā,

Latvijas čempionāts un meistarsacīkstes alpīnisma – sporta

tūrisma tehnikā, Latvijas Skolēnu 78. spartakiāde sporta tūrismā”

**PIETEIKUMS**

Iestāde, organizācija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grupa: **\_\_\_\_\_\_\_\_**

**Komandas Nr. \_\_\_\_\***

**Dalībnieki:**

|  |  |  |  |  |
| --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Dalībnieka paraksts par sacensību noteikumu, drošības tehnikas ievērošanu sacensību laikā** | **Paraksts par veselības atbilstību sacensībām** (skat. Nolikuma 26.punktu) |
| **1.** *Kapteinis* |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |

**Komandas pārstāvis – skolotājs vai treneris:**

|  |  |
| --- | --- |
| **Vārds, uzvārds** | **Kontaktinformācija**  |
|  | **e-pasts** | **telefons** |
|  |  |  |
|  |  |  |

\* ja iestādi pārstāv vairākas komandas vienā vecuma grupā.

*Apstiprinām, ka uzrādītie dalībnieku dati ir pareizi.*

**Komandas pārstāvis /\_\_\_\_\_\_\_\_\_\_\_\_\_\_\_\_\_\_\_\_/**

**Iestādes vadītājs /\_\_\_\_\_\_\_\_\_\_\_\_\_\_\_\_\_\_\_\_/**

|  |  |
| --- | --- |
| Direktore  | M.Vilciņa |
|  |  |

I.Liepiņa 26525949

2.pielikums

Bērnu un jauniešu centra “Rīgas Skolēnu pils”

01.04.2025. nolikumam Nr. BJCRSP-25-5-nos

“Rīgas Skolēnu pils 35. atklātās sacensības sporta tūrismā,

Latvijas čempionāts un meistarsacīkstes alpīnisma – sporta

tūrisma tehnikā, Latvijas Skolēnu 78. spartakiāde sporta tūrismā”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību Sacensībās**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
|  [ ]  personas datu publiskošanai - fotogrāfiju un video izvietošanai Bērnu un jauniešu centrs “Rīgas Skolēnu pils” sociālo tīklu kontos Facebook, tīmekļvietnēs rsp.lv, intereses.lv, lssf.lv un climbing.lvEsmu informēts, ka varu atsaukt savu piekrišanu personas datu publiskošanai, rakstot uz Bērnu un jauniešu centrs “Rīgas Skolēnu pils” e-pastu iliepina11@edu.riga.lv. Iestāde nodrošina attiecīgās personas datu dzēšanu vai aizklāšanu. |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

Direktore M.Vilciņa

Liepiņa 26525949